cyanic-selkie/wikianc huggingface dataset:
Κρίση του 3ου αιώνα
Καταστροφή του δικτύου εσωτερικού εμπορίου
Ωστόσο, με την έναρξη της Κρίσης του 3ου αι., αυτό το τεράστιο δίκτυο εσωτερικού εμπορίου κατέρρευσε. Η εκτεταμένη εμφύλια αναταραχή κατέστησε πιο ασφαλές για τους εμπόρους να ταξιδεύουν όπως έκαναν κάποτε, και η οικονομική κρίση που άρχισε έκανε πολύ δύσκολη την ανταλλαγή με το υποτιμημένο νόμισμα. Αυτό προκάλεσε βαθιές αλλαγές, που από πολλές απόψεις προεικόνιζαν τον πολύ αποκεντρωμένο οικονομικό χαρακτήρα του επερχόμενου Μεσαίωνα.
Οι μεγάλοι ιδιοκτήτες γης, που δεν μπορούσαν πλέον να εξάγουν με επιτυχία τις καλλιέργειές τους σε μεγάλες αποστάσεις, άρχισαν να παράγουν τρόφιμα για επιβίωση και τοπικές ανταλλαγές. Αντί να εισάγουν βιομηχανικά αγαθά από τις μεγάλες αστικές περιοχές της Αυτοκρατορίας, άρχισαν να κατασκευάζουν πολλά αγαθά τοπικά, συχνά στα δικά τους κτήματα, ξεκινώντας έτσι την αυτάρκη «οικιακή οικονομία», που θα γινόταν συνηθισμένη στους επόμενους αιώνες, φτάνοντας στην τελική της μορφή στις κώμες του Μεσαίωνα. Οι κοινοί, ελεύθεροι άνθρωποι των Ρωμαϊκών πόλεων, στο μεταξύ, άρχισαν να μετακινούνται στην ύπαιθρο αναζητώντας τροφή και καλύτερη προστασία.
Απελπισμένοι από την οικονομική ανάγκη, πολλοί από αυτούς τους πρώην κατοίκους των πόλεων, καθώς και πολλοί μικροκαλλιεργητές, αναγκάστηκαν να εγκαταλείψουν τα βασικά πολιτικά δικαιώματα που αποκτήθηκαν με κόπο, για να λάβουν προστασία από τους μεγάλους γαιοκτήμονες. Με αυτόν τον τρόπο, έγιναν μία ημι-ελεύθερη τάξη Ρωμαίων πολιτών, γνωστή ως έποικοι (coloni). Ήταν δεμένοι με τη γη, και στο μεταγενέστερο αυτοκρατορικό δίκαιο, το καθεστώς τους έγινε κληρονομικό. Αυτό παρείχε ένα πρώιμο μοντέλο για τη δουλοπαροικία, τις απαρχές της μεσαιωνικής φεουδαρχικής κοινωνίας και των αγροτών του Μεσαίωνα. Η παρακμή του εμπορίου μεταξύ των αυτοκρατορικών επαρχιών τους έβαλε σε μία πορεία προς την αυξημένη αυτάρκεια. Οι μεγαλογαιοκτήμονες, οι οποίοι είχαν γίνει πιο αυτάρκεις, είχαν λιγότερο υπόψη την κεντρική εξουσία της Ρώμης, ιδιαίτερα στη Δυτική Αυτοκρατορία, και ήταν εντελώς εχθρικοί προς τους φοροεισπράκτορες. Το μέτρο του πλούτου εκείνη την εποχή άρχισε να έχει να κάνει λιγότερο με την άσκηση της αστικής εξουσίας και περισσότερο με τον έλεγχο μεγάλων αγροτικών περιοχών σε επαρχιακές περιοχές, αφού αυτό εξασφάλιζε πρόσβαση στον μοναδικό οικονομικό πόρο πραγματικής αξίας: τη γεωργική γη και τις καλλιέργειες που παρήγαγε. Οι κοιοί άνθρωποι της Αυτοκρατορίας έχασαν την οικονομική και πολιτική θέση τους από τους γαιοκτήμονες ευγενείς και οι εμπορικές μεσαίες τάξεις εξασθενούσαν, μαζί με τα μέσα διαβίωσής τους που προέρχονταν από το εμπόριο. Η κρίση του 3ου αι, σηματοδότησε έτσι την αρχή μίας μακράς σταδιακής διαδικασίας, που θα μεταμόρφωνε τον αρχαίο κόσμο της κλασικής αρχαιότητας στον μεσαιωνικό του Πρώιμου Μεσαίωνα.
Ωστόσο, παρόλο που οι επιβαρύνσεις για τον πληθυσμό αυξήθηκαν, ιδιαίτερα στα κατώτερα στρώματα του πληθυσμού, αυτό δεν μπορεί να γενικευτεί σε ολόκληρη την Αυτοκρατορία, ειδικά επειδή οι συνθήκες διαβίωσης δεν ήταν ομοιόμορφες. Αν και η δομική ακεραιότητα της οικονομίας υπέφερε από τις στρατιωτικές συγκρούσεις εκείνης της εποχής και τον πληθωρισμό της δεκαετίας του 270, δεν κατέρρευσε, ειδικά λόγω των περίπλοκων περιφερειακών διαφορών. Πρόσφατη έρευνα έδειξε, ότι υπήρχαν περιοχές, που ευημερούσαν ακόμη περισσότερο, όπως η Αίγυπτος, η Αφρική και η Ισπανία. Αλλά και για τη Μ. Ασία, που επλήγη άμεσα από επιθέσεις, δεν μπορεί να παρατηρηθεί γενική πτώση. Ενώ το εμπόριο και η οικονομία άκμασαν σε αρκετές περιοχές, με αρκετές επαρχίες να μην επηρεάζονται από εχθροπραξίες, άλλες επαρχίες αντιμετώπισαν κάποια σοβαρά προβλήματα, όπως αποδεικνύεται από προσωπικές αποθήκες στις βορειοδυτικές επαρχίες της Αυτοκρατορίας. Ωστόσο, δεν μπορεί να γίνει λόγος για γενική οικονομική κρίση σε ολόκληρη την Αυτοκρατορία.
Ακόμη και οι Ρωμαϊκές πόλεις άρχισαν να αλλάζουν χαρακτήρα. Οι μεγάλες πόλεις της κλασικής αρχαιότητας έδωσαν σιγά σιγά τη θέση τους στις μικρότερες, περιτειχισμένες πόλεις που έγιναν συνήθεις κατά τον Μεσαίωνα. Αυτές οι αλλαγές δεν περιορίστηκαν στον 3ο αι., αλλά έλαβαν χώρα αργά σε μία μακρά περίοδο και σημειώθηκαν με πολλές προσωρινές ανατροπές. Ωστόσο παρά τις εκτεταμένες μεταρρυθμίσεις από τους μεταγενέστερους Αυτοκράτορες, το Ρωμαϊκό εμπορικό δίκτυο δεν μπόρεσε ποτέ να ανακάμψει πλήρως, σε αυτό που ήταν κατά τη διάρκεια της Ρωμαϊκής Ειρήνης (27 π.Χ. – 180 μ.Χ.). Αυτή η οικονομική παρακμή ήταν πολύ πιο αισθητή και σημαντική στο δυτικό τμήμα της Αυτοκρατορίας, το οποίο επίσης δέχτηκε εισβολή από βαρβαρικές φυλές πολλές φορές κατά τη διάρκεια του αιώνα. Ως εκ τούτου, η ισορροπία δυνάμεων μετατοπίστηκε σαφώς προς τα ανατολικά κατά τη διάρκεια αυτής της περιόδου, όπως αποδεικνύεται από την επιλογή του Διοκλητιανού να κυβερνήσει από τη Νικομήδεια της Μικράς Ασίας, βάζοντας τον δεύτερο στην εξουσία, τον Μαξιμιανό, στο Μιλάνο. Αυτό θα είχε σημαντικό αντίκτυπο στη μετέπειτα ανάπτυξη της Αυτοκρατορίας με μία πλουσιότερη, πιο σταθερή Ανατολική Αυτοκρατορία, που επέζησε από το τέλος της Ρωμαϊκής κυριαρχίας στη Δύση.
Ενώ τα αυτοκρατορικά έσοδα μειώθηκαν, τα αυτοκρατορικά έξοδα αυξήθηκαν απότομα. Περισσότεροι στρατιώτες, μεγαλύτερες αναλογίες ιππικού και οι καταστροφικές δαπάνες για την τοιχοποιία στις πόλεις προστέθηκαν στον φόρο. Τα αγαθά και οι υπηρεσίες που προηγουμένως πληρώνοντο από την κυβέρνηση, ζητούνταν πλέον εκτός από τους νομισματικούς φόρους. Η Αυτοκρατορία υπέφερε από μεγάλη έλλειψη εργατικού δυναμικού. Η σταθερή έξοδος πλουσίων και φτωχών από τις πόλεις και τα πλέον ασύμφορα επαγγέλματα ανάγκασαν τον Διοκλητιανό να χρησιμοποιήσει τον καταναγκασμό. Η στράτευση έγινε καθολική, τα περισσότερα επαγγέλματα έγιναν κληρονομικά και οι εργαζόμενοι δεν μπορούσαν νόμιμα να αφήσουν τις δουλειές τους ή να ταξιδέψουν αλλού, για να αναζητήσουν καλύτερες αμοιβές. Αυτό περιλάμβανε τις ανεπιθύμητες θέσεις δημοσίων υπαλλήλων της μεσαίας τάξης και υπό τον Κωνσταντίνο Α΄, τους στρατιωτικούς. Ο Κωνσταντίνος Α΄ προσπάθησε επίσης να παρέχει κοινωνικά προγράμματα για τους φτωχούς, για να μειώσει την έλλειψη εργατικού δυναμικού.
Αυξημένη στρατιωτικοποίηση
Όλοι οι Αυτοκράτορες των Στρατώνων στήριξαν την εξουσία τους στους στρατιώτες και στους στρατιώτες των στρατευμάτων πεδίου, όχι στους πραιτοριανούς στη Ρώμη. Έτσι, η Ρώμη έχασε τον ρόλο της ως το πολιτικό κέντρο της Αυτοκρατορίας κατά τον 3ο αι., αν και παρέμεινε ιδεολογικά σημαντική. Για να νομιμοποιήσουν και να εξασφαλίσουν την κυριαρχία τους, οι Αυτοκράτορες του 3ου αι. χρειάζονταν πάνω από όλα στρατιωτικές επιτυχίες.
Το κέντρο λήψης αποφάσεων μετατοπίστηκε μακριά από τη Ρώμη και όπου κάθε φορά βρισκόταν ο Αυτοκράτορας με τους στρατούς του, συνήθως, στα ανατολικά. Αυτό οδήγησε στη μεταφορά της πρωτεύουσας στις τέσσερις πόλεις Μιλάνο, Τρεβήρους (Τρηρ), Νικομήδεια και Σίρμιο. Η έδρα της Νικομήδειας μετακινήθηκε στο κοντινό Βυζάντιο, που ονομάστηκε Νέα Ρώμη (μετέπειτα Κωνσταντινούπολη). Η Σύγκλητος έπαψε να είναι το κύριο κυβερνητικό όργανο και αντ' αυτού τα μέλη της τάξης των ιππέων -που απάρτιζαν το σώμα των αξιωματικών του στρατού- γινόταν όλο και πιο εξέχοντα.
Αυτοκράτορες
Αρκετοί Αυτοκράτορες, που ανέβηκαν στην εξουσία μέσω της αναγνώρισής τους από τα στρατευματά τους, προσπάθησαν να δημιουργήσουν σταθερότητα, ορίζοντας τους απογόνους τους ως Καίσαρες (διαδόχους τους), με αποτέλεσμα αρκετές σύντομες δυναστείες. Αυτές γενικά απέτυχαν να διατηρήσουν οποιαδήποτε μορφή συνοχής πέρα από μία γενιά, αν και υπήρχαν εξαιρέσεις.
Τατουάζ της κλασικής σχολής
Τα τατουάζ της κλασικής σχολής είναι τα τατουάζ εκείνα που έχουν Δυτικό ή Αμερικανικό παραδοσιακό στυλ με χαρακτηριστικά έντονα μαύρα περιγράμματα και περιορισμένη χρωματική παλέτα.
Καλλιτέχνες
Διάσημοι καλλιτέχνες είναι οι:
Συνηθισμένα σχέδια της κλασικής σχολής
Παραδείγματα δημοφιλών σχεδίων τατουάζ της κλασικής σχολής:
Έιμι ΜακΝτόναλντ
Η Έιμι ΜακΝτόναλντ (Amy Elizabeth Macdonald ; 25 Αυγούστου 1987) είναι Σκωτσέζα τραγουδίστρια, συνθέτης και μουσικός. Έχει πουλήσει πάνω από 12 εκατ. δίσκους παγκοσμίως. Κυκλοφόρησε τον πρώτο δίσκο της, This Is the Life, το 2007. Τα singles "Mr. Rock & Roll" και "This Is the Life" από αυτόν έγιναν επιτυχίες στα charts. Το τελευταίο τραγούδι κατέλαβε την πρώτη θέση σε έξι χώρες ενώ μπήκε στο top 10 σε άλλες 11 χώρες. Ο δίσκος κατέλαβε την πρώτη θέση σε τέσσερις ευρωπαϊκές χώρες - Ηνωμένο Βασίλειο, Δανία, Ολλανδία και Ελβετία - και πούλησε 3 εκατ. αντίτυπα παγκοσμίως. Μια μέτρια επιτυχία στην αμερικανική μουσική αγορά ακολούθησε το 2008. Ήταν καλεσμένη σε σόου όπως The Ellen DeGeneres Show και The Late Late Show with Craig Ferguson, όπου ερμήνευσε δυο singles από τον δίσκο, ενώ το This Is the Life κατέλαβε τη θέση 92 στο Billboard 200.
Ο δεύτερος δίσκος της ΜακΝτόναλντ, A Curious Thing, κυκλοφόρησε στις 8 Μαρτίου 2010. Το single "Don't Tell Me That It's Over" κυκλοφόρησε τον Μάρτιο 2010 ; κατέλαβε τη θέση 45 στο UK Singles Chart, και ανήλθε σε καλές θέσεις και σε άλλες ευρωπαϊκές χώρες. Πέντε singles έχουν κυκλοφορήσει από τότε, προερχόμενα από τον δίσκο A Curious Thing. Η ΜακΝτόναλντ είναι μια από τους καλλιτέχνες που συνεργάστηκαν με τον Ray Davies στον δίσκο του See My Friends (2010) ; τραγούδησε μαζί του το cover της επιτυχίας των Kinks "Dead End Street". Ο τρίτος δίσκος της, Life in a Beautiful Light, κυκλοφόρησε στις 11 Ιουνίου 2012. Περιλάμβανε τρία singles: "Slow It Down", που κατέλαβε τη θέση 45 στο UK Singles Chart; "Pride" ; "4th of July".
Εξωτερικοί σύνδεσμοι
Κατηγορία:Σκωτσέζοι τραγουδιστές
Ραμπιά Μπαλά Χατούν
Πρώιμα Χρόνια
Η Ραμπιά Μπαλά γεννήθηκε ως κόρη του Σεΐχη Εντεμπαλί, απόγονος της φυλής Ταμίμ (αραβικά: بنو تميم) και της οικογένειας Αλ Κατέρ (αραβικά: خاطر) Σύμφωνα με το μύθο, μετά την πρώτη τοπική νίκη του Οσμάν πάνω στους γειτονικούς βυζαντινούς άρχοντες, είχε ένα όνειρο το νόημα του οποίου ήταν ασαφής σ 'αυτόν. Σε αυτό το όνειρο, ένα φεγγάρι ανήλθε από το στήθος του ευρέως σεβαστού σεΐχη Εντεμπαλί και τέθηκε στο στήθος του Οσμάν και από εκεί ξεφύτρωσε ένα δέντρο που έριξε σκιά σε όλο τον κόσμο. Κάτω από τα κλαδιά του δέντρου ήταν βουνά, από όπου έρεε νερό που χρησίμευε για να σβήσει τη δίψα κάποιων και για την άρδευση των πεδιάδων. Όταν ο Οσμάν ζήτησε από τον Εντεμπαλί να του εξηγήσει το νόημα του ονείρου εκείνος του εξήγησε ότι το φεγγάρι εκπροσωπούσε την κόρη του, με την οποία ο Οσμάν ενώθηκε αμέσως με γάμο.
Γάμος με τον Οσμάν
Σύμφωνα με τα αρχεία της κεντρικής κυβέρνησης το ακίνητο που έλαβε ήταν το χωριό Κοζαγάτς, στην περιοχή Μπελιτσίκ.
Η επιτυχία της πρώιμης οθωμανικής στρατιωτικής επιχείρησης, καθώς και η μετατροπή του μεγάλου αριθμού των Χριστιανών των Βαλκανίων, οφείλονται σε μεγάλο βαθμό στην πνευματική δικαιοδοσία των ηγετών, όπως ο Εντεμπαλί. Ο γάμος του Οσμάν Α' και της Ραμπιά Μπαλά Χατούν ήταν ίσως το πρώτο παράδειγμα της εξυπηρετικής παγιοποίησης των δεσμών της δυναστεία με αυτούς του ηγέτες.
Θάνατος και ταφή
Πέθανε τον Ιανουάριο του 1324 στο Σογιούτ. Παρά το γεγονός, ότι ο θάνατος της προηγήθηκε του θανάτου του συζύγου της Οσμάν Α', θάφτηκε με τον πατέρα της στο Μπελιτσίκ ίσως γιατί δεν είχε γίνει ακόμη καμία σκέψη για την κατάλληλη τοποθεσία για έναν αυτοκρατορικό τάφο.
Κύπελλο Ελλάδας πετοσφαίρισης ανδρών 1992-1993
Το κύπελλο Ελλάδας βόλεϊ ανδρών για την περίοδο 1992–93 ήταν η 9η διοργάνωση στην ιστορία του θεσμού, και διοργανώθηκε από την ΕΟΠΕ. Δικαίωμα συμμετοχής είχαν όλες οι ομάδες, ανεξαρτήτως της κατηγορίας που αγωνίζονταν. Μέχρι και τους ημιτελικούς οι αγώνες ήταν μονοί, στην έδρα της αναφερόμενης ως γηπεδούχου. Ο τελικός διεξήχθη στη Θεσσαλονίκη, στο Αλεξάνδρειο Μέλαθρο. Κυπελλούχος αναδείχθηκε ο Ολυμπιακός Πειραιώς για 6η φορά στην ιστορία του.
Φάσεις Α' - Γ'
Αγωνίστηκαν ομάδες κατηγοριών χαμηλότερων της Α2, χωρισμένες σε ομίλους με γεωγραφικά κριτήρια.
Φάση των 32 (Δ' Φάση)
Από τη φάση αυτή εισήλθαν στη διοργάνωση του Κυπέλλου οι ομάδες της Α1 και Α2 Εθνκής Κατηγορίας. Η κλήρωση έγινε με γεωγραφικά κριτήρια για να αποφευχθούν μακρινές μετακινήσεις.
Φάση των 16
Η κλήρωση έγινε με γεωγραφικά κριτήρια, όπως και στον προηγούμενο γύρο.
Εξωτερικοί σύνδεσμοι - Πηγές
1992 1993 Κυπελλο Ελλαδας Πετοσφαιρισης Ανδρων 1992 1993 Κυπελλο Ελλαδας Πετοσφαιρισης Ανδρων 1992 1993
Χρήστος Τεγόπουλος
Το ονοματεπώνυμο Χρήστος Τεγόπουλος αναφέρεται στους:
Χρίστος Τεγόπουλος
Ο Χρίστος Τεγόπουλος (1870 - ;) ήταν Έλληνας πολιτικός.
Βιογραφικά στοιχεία
Γεννήθηκε στα Τρίκαλα και σπούδασε νομικά στο Πανεπιστήμιο Αθηνών.
Παραπομπές
Κατηγορία:Βουλευτές Τρικάλων
Πύργος Μαυροθάλασσας Σερρών
Ο Πύργος Σερρών είναι κατηργημένος οικισμός του Νομού Σερρών, που αναγνωριζόταν ως αυτόνομος μέχρι το 1940. Σήμερα έχει συμπτυχθεί ως συνοικία της Μαυροθάλασσας Σερρών, με διακριτότερα ωστόσο χαρακτηριστικά από τις υπόλοιπες του χωριού.
Παραπομπές
Πύργος Μαυροθάλασσας Σερρών Πύργος Μαυροθάλασσας Σερρών
Κανάκι Νάξου
Το Κανάκι είναι μικρός παράλιος οικισμός της ανατολικής Νάξου στις παραλίες Ψιλή Άμμο και Μαραθίτη, με 14 κατοίκους (απογραφή 2011). Βρίσκεται 8 χλμ νότια της Μουτσούνας. Απέχει περίπου 19 χλμ από την Απείρανθο και 44 χλμ από την Χώρα της Νάξου. Διοικητικά υπάγεται στην Δημοτική Κοινότητα Απεράθου της Δημοτική Ενότητα Δρυμαλίας του Δήμου Νάξου & Μικρών Κυκλάδων.
Διοικητικές μεταβολές
Σήμερα, μετά τη τελευταία μεταβολή του 2010 (πρόγραμμα Καλλικράτης), αποτελεί μαζί με τους οικισμούς Αζάλα ( 29 κ.), Απέραθο ( 722 κ.), Κλειδώ ( 24 κ.), Λυγαρίδια ( 23 κ.), Μουτσούνα ( 84 κ.) και Πάνερμο ( 8 κ.) τη δημοτική κοινότητα Απεράθου ( 904 κ.). Η δ.κ. Απεράθου υπάγεται στη Δημοτική Ενότητα Δρυμαλίας, του δήμου Νάξου και Μικρών Κυκλάδων, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου.
Παραλίες
Στην περιοχή υπάρχουν πολλές μικρές παραλίες σε ορμίσκους. Ξεχωρίζει όμως για το μέγεθος, την άμμο της και το δασάκι με κέδρους, η παραλία της Ψιλής Άμμου.
Παραπομπές
Κατηγορία:Χωριά της Νάξου
Γιάννης Ανδριανός
Ο Γιάννης Ανδριανός (16 Μαΐου 1959, Νέα Επίδαυρος) είναι Έλληνας πολιτικός και δημοσιογράφος.
Βιογραφία
Έχει διατελέσει διευθυντής του πρωθυπουργικού Γραφείου Τύπου του Κώστα Καραμανλή (2004-2009) και, παλαιότερα, διευθυντής του γραφείου Τύπου της Νέας Δημοκρατίας (2000-2004) και της Κοινοβουλευτικής Ομάδας της ΝΔ (1997-2000).
Breagyps
Ο Breagyps είναι ένα εξαφανισμένο είδος πτηνού της οικογένειας Καθαρτίδες που έζησε κατά το Πλειστόκαινο. Απολιθώματά αυτού του αρπακτικού, που ήταν σχεδόν στο μέγεθος του Κόνδορα της Καλιφόρνιας, έχουν ανακαλυφθεί στην Καλιφόρνια και το Ουισκόνσιν.
Γιάννης Ανδριανός
Βιογραφία
Εκλέγεται βουλευτής Αργολίδας με τη Νέα Δημοκρατία συνεχώς από το 2009. Από τις 25 Ιουνίου 2013 μέχρι τις 27 Ιανουαρίου 2015 διετέλεσε υφυπουργός Αθλητισμού στην κυβέρνηση Σαμαρά.
Breagyps
Παραπομπές
Κατηγορία:Εξαφανισμένα είδη Κατηγορία:Καθαρτίδες Κατηγορία:Πανίδα της Βόρειας Αμερικής
Γιάννης Ανδριανός
Βιογραφία
Είναι έγγαμος με τη Χριστίνα Ανδριανού και έχουν μία κόρη.
Εξωτερικοί σύνδεσμοι
Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές Αργολίδος Κατηγορία:Έλληνες υφυπουργοί Πολιτισμού και Αθλητισμού‎
Επαρχία Σλίβεν
Η Επαρχία Σλίβεν (βουλγαρικά: Област Сливен), ή Επαρχία Σηλύμνου, είναι επαρχία στην νοτιοανατολική Βουλγαρία, η οποία πήρε το όνομά της από το διοικητικό και βιομηχανικό της κέντρο, την πόλη Σλίβεν, όντας γνωστή στα ελληνικά ως Σήλυμνος. Περιλαμβάνει περιοχή 3.544,1 τ.χλμ. που χωρίζεται σε τέσσερις δήμους, με συνολικό πληθυσμό, από τον Δεκέμβριο του 2009, 204.887 κατοίκων.
Παραπομπές
Κατηγορία:Επαρχίες της Βουλγαρίας
Πρωθυπουργός των Φίτζι
Ο πρωθυπουργός των Φίτζι είναι ο αρχηγός της κυβέρνησης της Δημοκρατίας των Φίτζι. Ο πρωθυπουργός διορίζεται από τον πρόεδρο σύμφωνα με τους όρους του Συντάγματος των Φίτζι του 2013. Ο πρωθυπουργός είναι ο επικεφαλής του υπουργικού συμβουλίου και διορίζει και παύει υπουργούς.
Περιγραφή του αξιώματος
Ως πρώην βρετανική αποικία, τα Φίτζι έχουν υιοθετήσει σε μεγάλο βαθμό τα βρετανικά πολιτικά μοντέλα και ακολουθούν το σύστημα διακυβέρνησης του Γουέστμινστερ, ή του Υπουργικού Συμβουλίου, στο οποίο η εκτελεστική εξουσία είναι υπεύθυνη έναντι του νομοθετικού σώματος. Ο πρωθυπουργός διορίζεται από τον πρόεδρο, αλλά πρέπει να υποστηριχθεί ή τουλάχιστον να γίνει αποδεκτός από την πλειοψηφία στη Βουλή των Αντιπροσώπων (έχει πια καταργηθεί και αντικατασταθεί). Αν οποιαδήποτε στιγμή ο πρωθυπουργός χάσει την «εμπιστοσύνη» της Βουλής, πρέπει να παραιτηθεί, μαζί με όλο το υπουργικό συμβούλιο. Στην πράξη, αυτό συνήθως μειώνει τον διορισμό του πρωθυπουργού σε τυπικό χαρακτήρα, καθώς ο κοινοβουλευτικός αρχηγός του πλειοψηφικού πολιτικού κόμματος ή του συνασπισμού διορίζεται πάντα. Εάν, ωστόσο, δεν υπάρχει τέτοιο πλειοψηφικό κόμμα ή συνασπισμός, είτε λόγω εκλογικού κατακερματισμού είτε λόγω κομματικών ανακατατάξεων μετά από εκλογές, ο ρόλος του προέδρου γίνεται πολύ πιο σημαντικός. Ο πρόεδρος πρέπει να προσπαθήσει να βρει έναν υποψήφιο αποδεκτό για την πλειοψηφία στη Βουλή. Εάν δεν βρεθεί τέτοιος υποψήφιος, ο πρόεδρος πρέπει να διαλύσει το Κοινοβούλιο και να προκηρύξει πρόωρα εκλογές.
Ο πρωθυπουργός των Φίτζι είναι τεχνικά ο «πρώτος μεταξύ ίσων», του οποίου η ψήφος στις συνεδριάσεις του υπουργικού συμβουλίου δεν έχει μεγαλύτερη βαρύτητα από αυτή οποιουδήποτε άλλου υπουργού. Στην πράξη, ο πρωθυπουργός κυριαρχεί στην κυβέρνηση. Άλλοι υπουργοί διορίζονται από τον πρόεδρο, αλλά κατόπιν συμβουλής του πρωθυπουργού, και μπορεί να απολυθούν από αυτόν ανά πάσα στιγμή.
Ιστορία του αξιώματος
O Ρατού Σερ Καμισέσε Μάρα διορίστηκε πρώτος πρωθυπουργός των Φίτζι στις 10 Οκτωβρίου 1970, όταν τα Φίτζι απέκτησαν την ανεξαρτησία τους από τη Βρετανία. Ο Μάρα υπηρέτησε προηγουμένως ως ο πρώτος και μοναδικός επικεφαλής υπουργός των Φίτζι, από τις 20 Σεπτεμβρίου 1967 (ενώ τα Φίτζι ήταν ακόμη βρετανική αποικία). Η πρώτη θητεία του Μάρα ως πρωθυπουργού διήρκεσε έως τις 13 Απριλίου 1987. Επέστρεψε στο αξίωμα για δεύτερη θητεία στις 5 Δεκεμβρίου 1987, υπηρετώντας μέχρι τις 2 Ιουνίου 1992. Από το 2014, ο Μάρα είναι ο μακροβιότερος πρωθυπουργός των Φίτζι.
Παραπομπές
Πρωθυπουργο
Ρόι Τσάπμαν Άντριους
Ο Ρόι Τσάπμαν Άντριους ήταν Αμερικανός εξερευνητής, τυχοδιώκτης, φυσιοδίφης και μουσειολόγος που ηγήθηκε της πρώτης αποστολής του Αμερικανικού Μουσείου Φυσικής Ιστορίας της Νέας Υόρκης στην έρημο Γκόμπι στη Μογγολία, την δεκαετία του 1920. Η αποστολή ανακάλυψε πολλούς νέους δεινόσαυρους, συμπεριλαμβανομένων του πρωτοκεράτοπα, του οβιράπτορα, του βελοσιράπτορα και των πρώτων φωλιών με αυγά δεινοσαύρων με νεοσσούς.
Όμοια με τον Ιντιάνα, ο Ρόι Τσάπμαν Άντριους ήταν αδύνατος αλλά μυώδης και συνήθιζε να εμφανίζεται στο ανασκαφικό πεδίο με πλατύγυρο καπέλο και πιστόλι. Ο ίδιος δεν δίσταζε μάλιστα να χρησιμοποιήσει το όπλο του στις άνυδρες ερημιές της Κίνας και της Μογγολίας, όπως καταγράφηκε στο ημερολόγιό του, και οι περιπέτειές του στην έρημο Γκόμπι θα μπορούσαν να είναι επεισόδια της ταινίας του Στίβεν Σπίλμπεργκ. Όπως είπε εξάλλου και ο ίδιος, η ζωή του ήταν γεμάτη από βίαια περιστατικά με αρχαιοκάπηλους και κυνηγούς θησαυρών: «Στα πρώτα δεκαπέντε χρόνια δουλειάς πεδίου, θυμάμαι τουλάχιστον δέκα περιστατικά που γλίτωσα τον θάνατο στο τσακ». Το χρονικό του περιλάμβανε τυφώνες, ανατροπή του σκάφους του από φάλαινα, επίθεση αγέλης άγριων σκυλιών, τη μήνη φανατισμένου τοπικού ιερατείου, ακόμα και πάλη με πύθωνα. Αλλά και μάχες με κακοποιούς και τυμβωρύχους.
Παραπομπές
Κατηγορία:Παλαιοντολόγοι
YouTube Kids
μικρογραφία|Λογότυπο YouTube Kids Το YouTube Kids είναι μια εφαρμογή στο Google Play Store και στο iOS App Store. Ο σκοπός της εφαρμογής είναι να παρέχει μια φιλική και οικογενειακή έκδοση του YouTube για τα παιδιά, με λειτουργίες γονικού ελέγχου και φίλτρα βίντεο. Εκτός από το περιεχόμενο του YouTube, εμφανίζεται περιεχόμενο ειδικά για το YouTube Kids, όπως οι εκπομπές Hyperlinked, Kings of Atlantis και DanTDM Creates a Big Scene.
Προγραμματισμός
Οι εμφανίσεις που δημιουργήθηκαν ειδικά για τα παιδιά YouTube περιλαμβάνουν:
Καμπάνιες
Το YouTube Kids, κατά την επίσημη Παγκόσμια Ημέρα Φυσικής Δραστηριότητας, συνεργάστηκε με το Ίδρυμα Gasol για να δημιουργήσει τη λίστα αναπαραγωγής "Make It Healthy, Make It Fun". Η λίστα αναπαραγωγής περιελάμβανε 20 βίντεο που περιελάμβαναν κινούμενα σχέδια και πληροφορίες για ασκήσεις και συνταγές. Η πρωτοβουλία προέκυψε λόγω της αύξησης των ποσοστών παιδικής παχυσαρκίας.
Kids Κατηγορία:Λογισμικό Android Κατηγορία:Λογισμικό iOS Κατηγορία:Παιδική ψυχαγωγία
Χρήστος Καρράς
Ο Χρήστος Καρράς ήταν Έλληνας πολιτικός.
Βιογραφικά στοιχεία
Γεννήθηκε στο Μεγαλοχώρι Τρικάλων και ήταν δάσκαλος.
Εξελέγη βουλευτής Τρικάλων στις εκλογές του Αυγούστου 1910 και επανεξελέγη βουλευτής Τρικάλων σε αυτές του Νοεμβρίου 1910, του 1912, του Δεκεμβρίου 1915 και του 1920.
Παραπομπές
Κατηγορία:Βουλευτές Τρικάλων
Ασία (Ρωμαϊκή επαρχία)
Η Ασία (Μικρά Ασία) είναι μια περιοχή που ανήκει στη σημερινή Τουρκία. Ονομάστηκε έτσι από το αρχαίο ελληνικό Ἀσία, που αρχικά σηματοδοτούσε τα ανατολικά παράλια του Αιγαίου Πελάγους.
Αποικήθηκε πρώτη φορά από αρχαίες ελληνικές φυλές. Μετά κατακτήθηκε από τους Πέρσες και αργότερα ανακτήθηκε από την μακεδονική αυτοκρατορία. Μετέπειτα γίνεται ρωμαϊκή επαρχία. Κατά τον χωρισμό σε ανατολική (Βυζάντιο) και δυτική ρωμαϊκή αυτοκρατορία, έγινε βυζαντινή επαρχία. Τέλος έγινε οθωμανική επαρχία και μέρος της Τουρκίας.
Εξωτερικοί σύνδεσμοι
Κατηγορία:Ρωμαϊκές επαρχίες της Μικράς Ασίας
Μαρέβα Γκραμπόφσκι-Μητσοτάκη
Η Μαρέβα Γκραμπόφσκι-Μητσοτάκη (Αθήνα, 1967) είναι η σύζυγος του πρωθυπουργού της Ελλάδος Κυριάκου Μητσοτάκη από το 1997.
Ο πατέρας της μητέρας της, Φίλιππος, ήταν ναυπηγός, ενώ ο πατέρας του πατέρα της, Ματθαίος Γκραμπόφσκι, είχε φαρμακοβιομηχανία στη Βαρσοβία, της οποίας ήταν και πρόεδρος. Ο πατέρας της, Βόιτσεχ (απεβίωσε στις 5 Οκτωβρίου 2022), συνέχισε τις επιχειρηματικές τους δραστηριότητες στο Λονδίνο και διατηρούσαν την γκαλερί Γκραμπόφσκι. Από την πλευρά της μητέρας της, Ήβης Γόντικα, είναι ανιψιά του πρώην βουλευτή και υπουργού του ΠΑΣΟΚ, Θεόδωρου Στάθη.
Είναι αντιπρόεδρος του ελληνικού παραρτήματος της παγκόσμιας οργάνωσης Endeavor. Το 2012 ίδρυσε την εταιρεία ενδυμάτων Zeus+Dione, από την οποία αποχώρησε πουλώντας τις μετοχές της το 2020.
Παραπομπές
Γκραμποφσκι, Μαρεβα
Ιωάννης Θεοδωρόπουλος (βουλευτής)
Ο Ιωάννης Θεοδωρόπουλος (1869 - ;) ήταν Έλληνας πολιτικός.
Βιογραφικά στοιχεία
Ήταν δημοσιογράφος.
Εξελέγη βουλευτής Τρικάλων στις εκλογές του Αυγούστου 1910.
Εξωτερικοί σύνδεσμοι
Κατηγορία:Βουλευτές Τρικάλων
Κομνηνά Ξάνθης
Τα Κομνηνά είναι πεδινό χωριό της Θράκης στην Περιφερειακή Ενότητα Ξάνθης.
Γεωγραφία - Ιστορία
Τα Κομνηνά βρίσκονται προς τα όρια με την Περιφερειακή Ενότητα Καβάλας και είναι κτισμένα στην ανατολική πλευρά της κοιλάδας του Νέστου σε υψόμετρο 144 μέτρα. Το χωριό απέχει περίπου 5 χλμ. Ν.-ΝΑ. από τη Σταυρούπολη, 32 χλμ. Δ.-ΒΔ. από την Ξάνθη και 60 χλμ. ΒΑ. από την Καβάλα και θεωρείται ένα από τα "Νεστοχώρια" της περιοχής ενώ στα δυτικά του περνάει ο ποταμός Νέστος.
Στην τοποθεσία "Μάγκοβα", βόρεια του χωριού προς την Σταυρούπολη, υπάρχει μακεδονικός τάφος (πιθανολογείται του 2ου αιω. π.Χ.) που θεωρείται ο μεγαλύτερος, πιο καλοδιατηρημένος και πιο εντυπωσιακός μακεδονικός τάφος της Θράκης και έχει κηρυχθεί αρχαιολογικός χώρος. Στην περιοχή έχουν βρεθεί νομίσματα του 4ου, 6ου και 12ου αι καθώς και όστρακα βυζαντινής χρηστικής κεραμικής. Σε απόσταση 2,5 χλμ. νοτιοδυτικά και στην τοποθεσία "Εξοχή" είναι το οχυρωμένο ύψωμα "Καλές" ή "Φρούριο Κομνηνών" όπου υπάρχουν λείψανα οχυρωματικού περιβόλου που πιθανολογείται ότι ήταν μια από τις «Θρακικές ακροπόλεις» των Μακεδόνων από την εποχή του Φίλιππου Β'. Η τοποθεσία έχει κηρυχθεί από το 1981 αρχαιολογικός χώρος.
Παραπομπές
Κατηγορία:Χωριά του νομού Ξάνθης Κατηγορία:Δήμος Ξάνθης
Θεόδωρος Φίλιος
Ο Θεόδωρος Φίλιος του Ευσταθίου (1869 - 1937) ήταν Έλληνας πολιτικός και κτηματίας.
Βιογραφικά στοιχεία
Γεννήθηκε στο Νεοχώρι Τρικάλων (το 1982 μετονομάστηκε Οιχαλία Τρικάλων) και σπούδασε νομικά στο Πανεπιστήμιο Αθηνών.
Το 1912 παντρεύτηκε την Μαρία Χατζηθωμά και απέκτησε ένα υιό τον Κωνσταντίνο (Ντίνο). Η Μαρία είχε άλλα δύο παιδιά από προηγούμενο γάμο την Σοφία (Φιφή) Δημοσθένους και τον Θεόφιλο Δημοσθένους.
Ήταν καλός οικογενειάρχης και έμενε στην πόλη των Τρικάλων, όπου μεγάλωσε και τα τρία παιδιά φροντίζοντας για τη μόρφωση και εκπαίδευσή τους σαν να ήταν ο φυσικός τους πατέρας.
Ασχολήθηκε με τη Δημοσιογραφία και την πολιτική πρωτοστατώντας και ουσιαστικά ο ίδιος πέτυχε το μοίρασμα της Θεσσαλικής γης (κλήροι), στους φτωχούς αγρότες,
οι οποίοι τον τίμησαν με την ψήφο τους και τον εξέλεξαν τέσσερις φορές Βουλευτή.
Εξελέγη βουλευτής Τρικάλων στις εκλογές του Αυγούστου 1910 και επανεξελέγη βουλευτής Τρικάλων σε αυτές του 1912, του Μαΐου 1915 και του 1928.
Πέθανε από καρδιακή προσβολή νεώτατος το 1937.
Κλέων Γρηγοριάδης
Ο Κλέων Γρηγοριάδης (1965 - ) είναι Έλληνας ηθοποιός, πολιτικός και βουλευτής του ΜέΡΑ25.
Τηλεοπτικές συμμετοχές
Τη σεζόν 1991-1992, έκανε την πρώτη του τηλεοπτική εμφάνιση με πρωταγωνιστικό ρόλο στη κοινωνική σειρά "Το ταξίδι που σκοτώνει" παίζοντας μαζί με την Άννα Βαγενά και τον Τάσο Χαλκιά. Ακολούθησε η σειρά της Μιρέλλα Παπαοικονόμου "Γυναίκες" τη σεζόν 1992-1993, ενώ τη σεζόν 1994-1995 πρωταγωνίστησε στη δραματική σειρά "Το μάτι του φιδιού". Από το 1998 μέχρι το 1999 έκανε κάποιες guest εμφανίσεις στον δεύτερο κύκλο της σειράς "Και οι παντρεμένοι έχουν ψυχή".
Έγινε ευρύτερα γνωστός τη σεζόν 1999-2000 πρωταγωνιστώντας στην κωμική σειρά "Κάτι τρέχει με τους δίπλα" που σημείωσε μεγάλη επιτυχία. Εκεί έπαιξε μαζί με τους Ρένο Χαραλαμπίδη, Δήμητρα Ματσούκα και Ελευθερία Βιδάκη, ενώ το σενάριο και τη σκηνοθεσία της σειράς ανήκε στον Βασίλη Νεμέα. Ακολούθησαν δύο τηλεοπτικές σειρές την επόμενη σεζόν: "Εσύ φταις" στο Mega Channel και "Ο τέλειος άνδρας" στο Star Channel. Την περίοδο 2001-2002 συμμετείχε σε δύο ιστορίες της αστυνομικής σειράς του Πάνου Κοκκινόπουλου "Κόκκινος κύκλος". Από το 2002 μέχρι το 2003 πρωταγωνίστησε μαζί με την Άννα Παναγιωτοπούλου και τη Νένα Μεντή στην κωμική σειρά "Πάτρα-Βενετία". Από το 2004 ως το 2005 συμμετείχε στις σειρές "Επτά θανάσιμες πεθερές", "Κανείς δε λέει σ' αγαπώ" και "Safe Sex TV Stories" ενώ πρωταγωνίστησε στην τηλεταινία "Συμφωνίες γυναικών". Τη σεζόν 2005-2006 έπαιξε στις σειρές "Οι αταίριαστοι" και "Η κατάλληλη στιγμή" ενώ την επόμενη σεζόν στο "Τύχη βουνό" και "Οι ιστορίες του αστυνόμου Μπέκα". Τη σεζόν 2008-2009 έκανε μία guest εμφάνιση στη σειρά "Έχω ένα μυστικό" ενώ πρωταγωνίστησε στην σειρά "Υπάρχουν άντρες κι άντρες".
Επέστρεψε τηλεοπτικά τη σεζόν 2014-2015 έχοντας ένα από τους πρωταγωνιστικούς ρόλους στην καθημερινή δραματική σειρά του Δημήτρη Αρβανίτη "Δικαίωση".
Πολιτική
Στο δημοψήφισμα του 2015 είχε ταχθεί δημοσίως υπέρ του «Όχι». Είναι μέλος της Πολιτικής Γραμματείας του ΜέΡΑ25. Στις ευρωεκλογές του 2019 ήταν υποψήφιος ευρωβουλευτής και συγκέντρωσε 19.107 ψήφους. Στις βουλευτικές εκλογές του 2019 εξελέγη βουλευτής στον Β1' Βόρειο Τομέα Αθηνών και από τον Ιούλιο του 2019 είναι κοινοβουλευτικός εκπρόσωπος του κόμματος.
Ιωάννης Κοττίκας
Ο Ιωάννης Κοττίκας (1862 - 1914) ήταν Έλληνας πολιτικός.
Κλέων Γρηγοριάδης
Παραπομπές
Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί κινηματογράφου Κατηγορία:Βουλευτές εκλεγμένοι με το ΜέΡΑ25 Κατηγορία:Βουλευτές Β1' Βόρειου Τομέα Αθηνών
Ιωάννης Κοττίκας
Βιογραφικά στοιχεία
Γεννήθηκε στα Τρίκαλα, ήταν δικηγόρος και διετέλεσε πρόεδρος του Δικηγορικού Συλλόγου Τρικάλων.
Εξελέγη βουλευτής Τρικάλων στις εκλογές του Νοεμβρίου 1910 και επανεξελέγη βουλευτής Τρικάλων σε αυτές του 1912.
Παραπομπές
Κατηγορία:Βουλευτές Τρικάλων
Εύνικος (καλαθοσφαίριση γυναικών)
Ο Εύνικος Γυμναστικός Αθλητικός Σύλλογος είναι ελληνικό αθλητικό σωματείο που δραστηριοποιείται στην περιοχή των Άνω Λιοσίων, στη Δυτική Αττική. Ιδρύθηκε το 2012 ως μετεξέλιξη ενός προγενέστερου ιδιαίτερα επιτυχημένου σωματείου, του Δ.Α.Σ. Άνω Λιοσίων (έτος ίδρυσης 1984). Οι αθλητές του αγωνίζονται με χρώματα το σκούρο πράσινο, το λευκό και βοηθητικά το μαύρο. Το έμβλημά του πηγάζει από αυτό του παλαιότερου σωματείου και απεικονίζει δύο χέρια να κρατούν μία μπάλα καλαθοσφαίρισης. Καλλιεργεί αποκλειστικά το άθλημα αυτό, με το γυναικείο τμήμα να διαθέτει νομική μορφή ερασιτεχνικού σωματείου. Διατηρεί τμήματα τόσο ενηλίκων γυναικών όσο και νεαρότερων ηλικιακά αθλητριών. Έδρα του συλλόγου είναι το 3ο Δημοτικό Κλειστό Γυμναστήριο Άνω Λιοσίων, γνωστό και ως Κλειστό Ζωφριάς, χωρητικότητας 1.300 καθήμενων θεατών.
Ονομασία
Το όνομα του «Εύνικου» μαρτυρείται σε κείμενο επιγραφής επιτύμβιου μαρμάρινου κιονίσκου ρωμαϊκών χρόνων «ΖΩΣΙΜΗ ΕΥΝΙΚΟΥ ΕΞ ΕΥΠΥΡΙΔΩΝ», δηλαδή «Ζώσιμη η κόρη του Ευνίκου από τις Ευπυρίδες». Ο αρχαίος δήμος των Ευπυρίδων τοποθετείται από τους αρχαιολόγους και τους μελετητές της τοπογραφίας στην ευρύτερη περιοχή του σύγχρονου Δήμου Φυλής.
Δ.Α.Σ. Άνω Λιοσίων
Το τμήμα γυναικείας καλαθοσφαίρισης του Δ.Α.Σ. Άνω Λιοσίων υπήρξε ένα από τα σημαντικότερα στο χώρο κατά τη δεκαετία του 2000, οπότε και κατέκτησε τρία Πρωταθλήματα (2001, 2002, 2003) και δύο Κύπελλα Ελλάδας (2001, 2004). Παράλληλα πραγματοποίησε τέσσερις εξόδους στην Ευρώπη, λαμβάνοντας μέρος δύο φορές στο Ronchetti Cup (2001, 2002) και δύο στο Europe Cup (2003, 2004). Η μετάβαση από το Δ.Α.Σ.Α.Λ. στη νέα εποχή του Εύνικου έλαβε χώρα το καλοκαίρι του 2012, οπότε και η ομάδα είχε ανανεώσει την παρουσία της στην Α1 Εθνική Κατηγορία. Καθήκοντα πρώτης προπονήτριας ανέλαβε τον Αύγουστο η Ντορίτα Δέδε.
Αγωνιστική περίοδος 2012-2013
Ο πρώτος αγώνας της ομάδας των Άνω Λιοσίων υπό τη νέα της μορφή παραχωρήθηκε για το θεσμό του Κυπέλλου Ελλάδος. Συμμετείχε απευθείας στη «Φάση των 16», όπου και κληρώθηκε με αντίπαλο την Τερψιθέα Γλυφάδας. Αποτυγχάνοντας να πάρει εντός έδρας νίκη, γνώρισε τον αποκλεισμό με ευρεία διαφορά στο τελικό σκορ, 37-71.
Την αγωνιστική περίοδο που έκανε το νέο του ξεκίνημα, 2012-13, ο σύλλογος παρουσίασε κακό αγωνιστικό πρόσωπο, σημειώνοντας μόλις μία νίκη σε 22 αναμετρήσεις και ολοκληρώνοντας τις αγωνιστικές του υποχρεώσεις στη 12η και τελευταία θέση του βαθμολογικού πίνακα. Κατά συνέπεια γνώρισε άμεσο υποβιβασμό, έχοντας κλείσει μια μακροχρόνια περίοδο επιτυχιών στην κορυφαία κατηγορία του ελληνικού γυναικείου μπάσκετ.
Παραγωγικότερη σκόρερ της ομάδας αναδείχθηκε η Νικολίνα Ιωαννίδου (266 πόντοι σε 22 αγώνες, 12,09 κατά μ.ό.). Διακρίθηκαν επίσης οι Στέλλα Τσιοπούλου (97 πόντοι σε 12 αγώνες, 8,08 κατά μ.ό.), Κατερίνα Κονταλή (40 πόντοι σε 5 αγώνες, 8,00 κατά μ.ό.) και Στεφανία Σιδέρη (133 πόντοι σε 19 αγώνες, 7,00 κατά μ.ό.).
Αγωνιστική περίοδος 2013-2014
Το Μάιο του 2013 την τεχνική ηγεσία του Εύνικου ανέλαβε ο Γιώργος Κάββουρας, ο οποίος κλήθηκε να οδηγήσει την ομάδα στην πορεία της στο Πρωτάθλημα του Ομίλου Νότου της Α2 Εθνικής Κατηγορίας. Η χρονιά ξεκίνησε και πάλι από το θεσμό του Κυπέλλου, όπου η ομάδα του Δήμου Φυλής γνώρισε την εκτός έδρας ήττα στην 1η Αγωνιστική της Α' Φάσης από το Παλαιό Φάληρο. Το τελικό σκορ διαμορφώθηκε σε 55-49 και αυτονόητα ο Εύνικος δεν συνέχισε στη διοργάνωση.
Στη διάρκεια της περιόδου 2013-14 ο Εύνικος και πάλι δεν επέδειξε καλό αγωνιστικό πρόσωπο με αποτέλεσμα να υποβιβαστεί νωρίς. Στο δεύτερο μισό του Πρωταθλήματος αγωνίστηκε δε με νεανίδες μετά από την αποχώρηση του βασικού του κορμού. Έχοντας συγκεντρώσει 6 νίκες και 16 ήττες κατέλαβε την 10η θέση του τελικού βαθμολογικού πίνακα, μία παρακάτω από αυτή της Άμιλλας Αρκαδίας με την οποία ισοβάθμισε.
Στη συλλογή πόντων διακρίθηκαν τη χρονιά αυτή η Λουκία Ζουρνή (214 πόντοι σε 13 αγώνες, 16,46 κατά μ.ό.), η Ιωάννα Κελλάρη (119 πόντοι σε 12 αγώνες, 9,92 κατά μ.ό.) και Αλεξάνδρα Κοτσιάφτη (91 πόντοι σε 11 αγώνες, 8,27 κατά μ.ό.).
Αγωνιστική περίοδος 2014-2015
Η πτωτική πορεία του συλλόγου συνεχίστηκε και την επόμενη χρονιά, 2014-15, αυτή τη φορά με το Γιώργο Βελτσίστα στη θέση του προπονητή. Κατ' αντιστοιχία με το ανδρικό τμήμα, καμία νίκη δεν επετεύχθη στη διάρκεια της χρονιάς (σε 22 αγώνες), με αποτέλεσμα η ομάδα να τερματίσει τελευταία στη 12η θέση του Πρωταθλήματος της Α' Κατηγορίας της Ε.Σ.Κ. Αττικής και να υποβιβαστεί ακόμη χαμηλότερα. Σε ό,τι αφορά το Κύπελλο Αττικής, η συμμετοχή της ομάδας αποσύρθηκε με αποτέλεσμα ο πρώτος της αντίπαλος, Παπάγου, να προκριθεί άνευ αγώνος.
Αγωνιστική περίοδος 2015-2016
Τον Ιούνιο του 2015 ανακοινώθηκε ως προπονητής ο παλαιός αθλητής του συλλόγου, Λάμπρος Μπάρτζος, ενώ ο Γιώργος Βελτσίστας μεταφέρθηκε στα τμήματα υποδομής. Τη χρονιά 2015-16 ο Εύνικος ξεκίνησε μια προσπάθεια ανασυγκρότησης στα πλαίσια της Β' Κατηγορίας Αττικής, στην οποία διαγωνίστηκαν 12 σύλλογοι. Η λήξη της Κανονικής Περιόδου βρήκε την ομάδα των Άνω Λιοσίων στη 2η θέση του βαθμολογικού πίνακα, μία παραπάνω από την ομάδα Εστία Φιλία-Θησέας με την οποία ισοβαθμούσε. Ο απολογισμός της χρονιάς ήταν και για τις δύο 16 νίκες και 6 ήττες. Στη συνέχεια ο Εύνικος διασταυρώθηκε στη διαδικασία των Play-offs με τον Τρίτωνα Αθηνών. Και οι δύο ομάδες μετέφεραν από μία νίκη στην έδρα τους (56-50 στη Ζωφριά, 56-43 στα Πατήσια) και χρειάζονταν δύο ακόμη για να προκριθούν. Αρχικά ο Εύνικος και ο Τρίτων πέτυχαν και πάλι από μία νίκη στην έδρα τους (65-59 στη Ζωφριά, 57-45 στα Πατήσια), οδηγώντας τη σειρά σε τρίτο παιχνίδι. Σε αυτό ο Τρίτων έσπασε την έδρα του Εύνικου με σκορ 49-55 και προκρίθηκε σε βάρος του. Σε αγώνα κατάταξης ο Εύνικος νίκησε τον Άρη Χολαργού με σκορ 39-37 τερματίζοντας οριστικά στην 4η θέση. Στο δε Κύπελλο Αττικής δεν συμμετείχε καθόλου τη χρονιά αυτή.
Αγωνιστική περίοδος 2016-2017
Την επόμενη περίοδο 2016-17 ο Εύνικος συνέχισε τις προσπάθειές του στο πλαίσιο της Β' Κατηγορίας Αττικής, το οποίο και πάλι διοργανώθηκε με τη συμμετοχή 12 ομάδων. Ολοκλήρωσε τις αγωνιστικές του υποχρεώσεις για την Κανονική Περίοδο στην 5η θέση της βαθμολογικής κατάταξης, χωρίς να παρατηρηθεί ισοβαθμία. Ο απολογισμός του ήταν 12 νίκες και 10 ήττες. Έχοντας εξασφαλίσει θέση στα Play-offs, διασταυρώθηκε με την Ένωση Γαλατσίου, η οποία είχε τερματίσει στη 2η θέση της κατάταξης. Καθώς είχε ήδη υποστεί δύο ήττες από την έτερη ομάδα (30-53 στη Ζωφριά, 46-33 στο Γαλάτσι), μια εκτός έδρας ήττα ακόμη (40-35) στάθηκε αρκετή για να στερήσει τα όνειρα της ομάδας για άνοδο. Η χρονιά έκρυβε πριν τη λήξη της μια ακόμη ήττα από το Μαρούσι, εκτός έδρας με σκορ 38-33, η οποία οδήγησε την ομάδα οριστικά στην 5η θέση της τελικής κατάταξης.
Σε ό,τι αφορά το Κύπελλο Αττικής, ο Εύνικος ξεκίνησε ελπιδοφόρα με δύο διαδοχικές νίκες στα πλαίσια της Α' Φάσης. Αρχικά απέκλεισε τη Νέα Ιωνία με εντός έδρας σκορ 57-18 και στη συνέχεια το Περιστέρι με εκτός έδρας σκορ 35-55. Εν τέλει αποκλείστηκε στην 1η Αγωνιστική της Β' Φάσης, όπου και γνώρισε την εκτός έδρας ήττα από τα Καλύβια Θορικού με σκορ 69-28.
Αγωνιστική περίοδος 2017-2018
Στη διοργάνωση του Κυπέλλου Αττικής η ομάδα εντάχθηκε απευθείας στην 1η Αγωνιστική της Β' Φάσης, όπου απέκλεισε για δεύτερη συνεχόμενη χρονιά το Περιστέρι. Το τελικό σκορ διαμορφώθηκε σε 58-25. Στη 2η Αγωνιστική ξεπέρασε επιτυχώς και το εμπόδιο του Αχαρνή, τον οποίο και υποχρέωσε σε ήττα με σκορ 53-25. Ωστόσο, στη «Φάση των 8» ηττήθηκε με τη σειρά του εκτός έδρας από τον Αμύντα Υμηττού με σκορ 60-55 στην παράταση (κ.α. 50-50).
Αγωνιστική περίοδος 2018-2019
Την αγωνιστική περίοδο 2018-19 ο Εύνικος έλαβε μέρος στο Πρωτάθλημα της Α' Κατηγορίας Αττικής με προπονήτρια την Ελένη Μίχα. Στην Κανονική Περίοδο αντιμετώπισε 12 συλλόγους σε διπλούς αγώνες, διαδικασία που ολοκλήρωσε αήττητος σε 22 αγωνιστικές. Ακολούθησε διαδικασία Play-offs με τη συμμετοχή των πρώτων τεσσάρων ομάδων. Εκεί αρχικά ο σύλλογος των Άνω Λιοσίων διασταυρώθηκε με τον 4ο στην κατάταξη, Άγιο Ελευθέριο. Από την Κανονική Περίοδο μετέφερε δύο νίκες (49-71, 78-68) και χρειαζόταν μία ακόμη για να προκριθεί στη σειρά των Τελικών. Την πέτυχε άμεσα με εντός έδρας σκορ 80-46. Κατόπιν διεκδίκησε την πρωτιά στην Κατηγορία απέναντι στην Α.Ε.Κ. Περιστερίου, που αν και 3η είχε καταφέρει να προκριθεί με μειονέκτημα έδρας. Στο πρώτο και καθοριστικό παιχνίδι ο Εύνικος πήρε τη νίκη με σκορ 53-32, πανηγυρίζοντας με τον τρόπο αυτό τόσο το Πρωτάθλημα όσο και την επιστροφή στην Α2 Εθνική Κατηγορία.
Κάστρο του Σαποναί
Το Κάστρο του Σαποναί (γαλλικά: Château de Saponay) είναι κάστρο στο Σαποναί της Γαλλίας.
Εύνικος (καλαθοσφαίριση γυναικών)
Αγωνιστική περίοδος 2018-2019
Την ίδια χρονιά η ομάδα αγωνίστηκε και στο Κύπελλο Γυναικών Αττικής, φτάνοντας επιτυχώς στη «Φάση των 8». Εκεί ξεπέρασε εύκολα το εμπόδιο του Ιάσονος Κολωνού, τον οποίο και νίκησε εκτός έδρας με σκορ 41-85. Στους Ημιτελικούς επικράτησε του Παγκρατίου με σκορ 47-64, παίρνοντας το εισιτήριο για το Μεγάλο Τελικό. Ωστόσο η χρονιά δεν χαρακτηρίστηκε από νταμπλ, καθώς απώλεσε τον τίτλο από τον Άρη Χολαργού. Το τελικό σκορ διαμορφώθηκε σε 52-47.
Κάστρο του Σαποναί
Τοποθεσία
Το κάστρο βρίσκεται εντός της κοινότητας του Σαποναί, εντός του νομού της Αιν.
Ιστορία
Το κτίριο κατεγράφη ως ιστορικό μνημείο το 1928.
Παραπομπές
Σαποναι Σαποναι Κατηγορία:Ιστορικά μνημεία στην Αιν Κατηγορία:Ιστορικά μνημεία καταγεγραμμένα το 1928
Εύνικος (καλαθοσφαίριση γυναικών)
Αγωνιστική περίοδος 2019-2020
Τις πρώτες εβδομάδες της περιόδου 2019-20 ο σύλλογος των Άνω Λιοσίων δεν παρουσίασε καλό πρόσωπο στο Πρωτάθλημα της Α2 Εθνικής, κάτι που στοίχισε στον προπονητή Αντωνόπουλο τη θέση του. Τον αντικατέστησε προσωρινά ο Λάμπρος Μπάρτζος και μονιμότερα η πρώην διεθνής καλαθοσφαιρίστρια Λία Γκουζίνη. Ασχέτως αυτών των γεγονότων, το γυναικείο Πρωτάθλημα δεν έληξε ποτέ, καθώς διεκόπη οριστικά μετά την ολοκλήρωση της 19ης Αγωνιστικής (αρχές Μαρτίου) εξαιτίας των πρωτοφανών συνθηκών που προκάλεσε η Πανδημία COVID-19 στην Ελλάδα. Στο σημείο αυτό, τρεις αγωνιστικές πριν τη λήξη της Κανονικής Περιόδου, ο Εύνικος βρισκόταν στην 7η θέση του βαθμολογικού πίνακα. Η συγκομιδή του ήταν 7 νίκες και 10 ήττες. Ομοίως δεν ολοκληρώθηκε ποτέ και το Κύπελλο. Η Ελληνική Ομοσπονδία Καλαθοσφαίρισης αποφάσισε στα τέλη Μαΐου να επικυρώσει τη βαθμολογική κατάταξη όπως είχε διαμορφωθεί μέχρι το σημείο αυτό.
Κορυφαίες σκόρερ της ομάδας αναδείχθηκαν την περίοδο αυτή οι Αναστασία Τσέρου (246 πόντοι σε 16 αγώνες, 15,38 κατά μ.ό.), Ελίνα Ισκιόγλου (197 πόντοι σε 16 αγώνες, 12,31 κατά μ.ό.) και Δέσποινα Θεοδωρομανωλάκη (98 πόντοι σε 12 αγώνες, 8,17 κατά μ.ό.).
Αγωνιστική περίοδος 2020-2021
Μετά από παύση αρκετών μηνών, καθώς δεν δήλωσε και συμμετοχή στο Κύπελλο Ελλάδος, ο σύλλογος των Άνω Λιοσίων επέστρεψε στα γήπεδα στα μέσα Οκτωβρίου του 2020 για τις υποχρεώσεις του στο Πρωτάθλημα της Α2 Εθνικής 2020-21. Το προηγούμενο καλοκαίρι είχε συμφωνηθεί η επιστροφή του Γιώργου Βελτσίστα στον πάγκο της ομάδας.
Η αγωνιστική δράση της περιόδου αυτής δοκιμάστηκε επίσης σκληρά από τον COVID-19, με πολλές διοργανώσεις της Ομοσπονδίας να ξεκινούν μεν αλλά να μην ολοκληρώνονται ποτέ. Το γυναικείο Πρωτάθλημα της Α2 Εθνικής ξεκίνησε τον Οκτώβριο για πρώτη φορά με τέσσερις Ομίλους ώστε να διευκολυνθεί η κατάσταση. Ωστόσο η αγωνιστική δράση έπαυσε μετά τη 2η Αγωνιστική στα τέλη Οκτωβρίου και δεν ξεκίνησε ποτέ ξανά. Ο Εύνικος είχε προλάβει να αγωνιστεί σε τρία παιχνίδια και να συλλέξει ισάριθμες νίκες.
Αγωνιστική περίοδος 2021-2022
Ο σύλλογος των Άνω Λιοσίων δεν δήλωσε συμμετοχή στο Κύπελλο Ελλάδος, οπότε επέστρεψε στην αγωνιστική δράση τον Οκτώβριο για να διαγωνιστεί στο Πρωτάθλημα της Α2 Εθνικής. Το τελευταίο διοργανώθηκε ξανά σε τέσσερις Ομίλους, με τον Εύνικο να τοποθετείται στον 1ο Νότου από κοινού με εννέα ακόμη ομάδες. Το πέρας της Κανονικής Περιόδου τον βρήκε στην κορυφή της βαθμολογικής κατάταξης, αήττητο σε 18 αγωνιστικές. Ακολούθως συμμετείχε σε αγώνα μπαράζ με τον πρωτοπώρο του έτερου Ομίλου Βορρά, τον Πρωτέα Βούλας, για να πάρει εισιτήριο ανόδου στην Α1 Εθνική Κατηγορία. Επικρατώντας σε ουδέτερο γήπεδο στο Βύρωνα με σκορ 52-49 πραγματοποίησε το στόχο του. Προπονητής της ομάδας καθ' όλη τη διάρκεια της χρονιάς ήταν ο Βελτσίστας, με συνεργάτη τον Παναγιώτη Βάνα.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2022-23, ο Εύνικος Γ.Α.Σ. λαμβάνει μέρος στο Πρωτάθλημα της Α1 Εθνικής Κατηγορίας που διοργανώνει η Ελληνική Ομοσπονδία Καλαθοσφαίρισης.
Εξωτερικοί σύνδεσμοι
Καλαθοσφαιριση Γυναικων Κατηγορία:Ελληνικοί σύλλογοι καλαθοσφαίρισης Κατηγορία:Ιδρύσεις ομάδων καλαθοσφαίρισης το 2012 Κατηγορία:Σωματεία Ε.Σ.Κ.Α.
Ασπορτσά Χατούν
Η Ασπορτσά Χατούν (Οθ. Τούρκικα:أسبوركا هاتون) (Τούρκικα: Asporça Hatun, 1300 - 1362) ήταν η δεύτερη σύζυγος του Σουλτάνου Ορχάν και μητέρα του Ηγεμόνα Ιμπραήμ, της Φατμά Χατούν και της Σελτσούκ Χατούν.
Ο πλήρης τίτλος ήταν: Devletlu İsmetlu Asporça Hatun Aliyyetü'ş-Şân Hazretleri
Βιογραφία
Η καταγωγή της Ασπορτσά Χατούν είναι αντικείμενο διαμάχης. Σύμφωνα με ορισμένες πηγές, ήταν η κόρη του αυτοκράτορα Ανδρόνικου Γ' Παλαιολόγου και της συζύγου του Άννας της Σαβοΐας. Ωστόσο, είναι εξαιρετικά αδύνατον επειδή οι ημερομηνίες γεννήσεως του Ανδρόνικου Γ 'Παλαιολόγου και της Ασπορτσά Χατούν είναι σχεδόν οι ίδιες.
Το 1316 ο Ορχάν παντρεύτηκε την Πριγκίπισσα Ασπορτσά, αλλά παρά το γάμο, ο πόλεμος με την Βυζαντινή Αυτοκρατορία συνεχίστηκε. Μετά το γάμο της προσηλυτίστηκε στο Ισλάμ όπως και οι άλλη σύζυγος του Ορχάν, Νιλουφέρ Χατούν, και την ίδια χρονιά γέννησε τον Ηγεμόνα Ιμπραήμ, διοικητή του Εσκί Σεχίρ, που εκτελέστηκε με εντολή του ετεροθαλούς αδελφού του Μουράτ Α', που ήταν γιος της Νιλουφέρ Χατούν.
Την γέννηση του Ιμπραήμ ακολούθησε η γέννηση της Φατμά Χατούν. Τίποτε άλλο δεν είναι γνωστό γι' αυτήν εκτός από το ότι ο Οσμάν, ο πατέρας του συζύγου της, της έδωσε διάφορα χωριά, τα οποίες στη συνέχεια μεταβίβασε στους απογόνους της το 1323, κάνοντας τον γιο της εκτελεστή της διαθήκης της.
Πέθανε το 1362 και τάφηκε στον τάφο του σύζυγου της, Ορχάν, μαζί με την άλλη σύζυγο του, Νιλουφέρ Χατούν, που ονομάζεται Γκιουμιουσλού Κουμπέτ στην Προύσα.
Πηγές
Κατηγορία:Σουλτάνες της Οθωμανικής Αυτοκρατορίας Κατηγορία:Οθωμανοί ελληνικής καταγωγής Κατηγορία:Οθωμανοί Κατηγορία:Δυναστεία των Παλαιολόγων Κατηγορία:Βυζαντινοί του 14ου αιώνα
Αντρέι Φέντοριβ
Ο Αντρέι Ρομάνοβιτς Φέντοριβ (Андрей Романович Федорив, γενν. 11 Αυγούστου 1963, Λβοφ, Ουκρανική ΣΣΔ, ΕΣΣΔ) είναι Σοβιετικός, μετέπειτα Ρώσος αθλητής στίβου, Αξιότιμος Μάστερ του Αθλητισμού, νικητής των Ευρωπαϊκών Πρωταθλημάτων 1986 (200 μ.) και 1987 (4 × 100 μ.), συμμετέχων στους Ολυμπιακούς Αγώνες του 1992 και του 1996, 39 φορές πρωταθλητής της ΕΣΣΔ, της ΚΑΚ και της Ρωσίας (27 φορές σε προσωπικά αγωνίσματα) σε αποστάσεις σπριντ.
Βιογραφία
Ξεκίνησε να ασχολείται με τον αθλητισμό σε ηλικία 12 ετών. Ήθελε να γίνει κολυμβητής, αλλά τελικά στράφηκε στον στίβο. Σχεδόν αμέσως αναδείχθηκε ως πρωταθλητής, κερδίζοντας τους περισσότερους διαγωνισμούς παιδιών και νέων. Μέλος της εθνικής ομάδας της ΕΣΣΔ από το 1983. Ως αθλητής και άνθρωπος είναι εξαιρετικά απαιτητικός από τον εαυτό του, αυτοκριτικός.
Προσωπική ζωή
Το 1987, παντρεύεται την αθλήτρια Λιουντμίλα Φέντοριβα, η οποία αργότερα έγινε προπονητής του. Το 1988, απέκτησαν μια κόρη, την Αλεξάντρα, η οποία, επίσης αθλήτρια στίβου, έγινε πρωταθλήτρια στη σκυταλοδρομία 4 × 100 m στους Ολυμπιακούς Αγώνες του Πεκίνου το 2008 (αργότερα της στέρησαν το βραβείο λόγω ντόπινγκ ενός από των συναθλητών της).
Σύνδεσμοι
Κατηγορία:Αθλητές του στίβου στους Θερινούς Ολυμπιακούς Αγώνες 1996 Κατηγορία:Αθλητές του στίβου στους Θερινούς Ολυμπιακούς Αγώνες 1992
Κλειδώ Νάξου
Η Κλειδώ είναι παράλιος οικισμός στον ομώνυμο όρμο της ανατολικής Νάξου με 24 κατοίκους (απογραφή 2011). Υπάγεται στην Δημοτική Κοινότητα Απεράθου της Δημοτικής Ενότητας Δρυμαλίας του Δήμου Νάξου & Μικρών Κυκλάδων.
Διοικητικές μεταβολές
Σήμερα, μετά τη τελευταία μεταβολή του 2010 (πρόγραμμα Καλλικράτης), αποτελεί μαζί με τους οικισμούς Αζάλα ( 29 κ.), Απέραθο ( 722 κ.), Κανάκι ( 14 κ.), Λυγαρίδια ( 23 κ.), Μουτσούνα ( 84 κ.) και Πάνερμο ( 8 κ.) τη δημοτική κοινότητα Απεράθου ( 904 κ.). Η δ.κ. Απεράθου υπάγεται στη δημοτική ενότητα Δρυμαλίας, του δήμου Νάξου και Μικρών Κυκλάδων, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου.
Παραπομπές
Κατηγορία:Χωριά της Νάξου
Ουρράκα Λόπεθ δε Άρο
Βιογραφία
Παντρεύτηκε για πρώτη φορά με τον συγγενή της μητέρας της, τον Γαλικιανό μεγιστάνα Nούνιο Μενένδεθ (περί το 1180), γιο του Mελένδο Νούνιεθ και της Mαρίας Φρόιλαθ. Γύρω στο 1182 έγινε ερωμένη του βασιλιά Φερδινάνδου Β΄ μετά τον τέλος της δεύτερης συζύγου του, Τερέσας Φερνάνδεθ δε Τράβα. Παντρεύτηκαν λίγα χρόνια αργότερα, τον Μάιο του 1187 και ο βασιλιάς της έδωσε αρκετές περιουσίες στο Aγκίλαρ και στο Moντεγάουδο. Έχοντας επίγνωση ότι ο σύζυγός της πλησίαζε στο τέλος της ζωής του, προσπάθησε να ανακηρύξει διάδοχο του θρόνου τον μοναδικό γιο τους, τον Σάντσο, ενάντια στα συμφέροντα του Αλφόνσο, ο οποίος αργότερα στέφθηκε ως Αλφόνσο Θ΄ του Λεόν, ως γιος του βασιλιά Φερδινάνδου Β΄ και της πρώτης του συζύγου Ουρράκας της Πορτογαλίας. Υποστήριξε ότι το βρέφος Αλφόνσο ήταν παράνομο, διότι ο γάμος των γονιών του είχε ακυρωθεί λόγω της συγγένειάς τους. Ο βασιλιάς Φερδινάνδος Β΄, όπως φαίνεται, έδιωξε τον γιο του Σάντσο από την αυλή, κάτι που ήταν θρίαμβος για την Ουρράκα της Πορτογαλίας.
Ουνιέγιουφ
Το Ουνιέγιουφ (πολωνικά: Uniejów) είναι πόλη του Πόβιατ Ποντενμπίτσε στο Βοεβοδάτο Λοτζ της Πολωνίας. Ο πληθυσμός του είναι 3.011 κάτοικοι (2017). Είναι η έδρα της τοπικής αυτοδιοίκησης της Γκμίνα Ουνιέγιουφ.